
Metodický list

Denná téma: Chlieb, pečivo, obilniny, cestoviny  
	Cieľ, zameranie aktivity
	Cieľom aktivity je, aby sa prváci naučili z čoho sa vyrába cesto na chlieb, pečivo a cestoviny a aby získali zručnosť pri príprave pleteniek a buchiet.

	Vyučovací predmet, ročník, téma vyučovacej hodiny
	Výtvarná výchova 1. ročník
Chlieb, pečivo, obilniny a cestoviny.

	Pomôcky
	Plastelína, semiačka a cestoviny na ozdobu.

	Príprava
	Vopred sme si zabezpečili pečivá, cestoviny, semiačka a ostatné doplnky na zrealizovanie  malej výstavy z pečiva, chlebíka a cestovín.

	Postup/realizácia
	Na začiatku vyučovacej hodiny sme si porozprávali, z čoho sa vyrába chlebík (celý proces), pečivo a cestoviny a čo doma pečú. Potom sme si z plastelíny vyrábali pletenky a koláčiky s rôznymi plnkami a posýpkami. Na záver sme si spravili malú výstavku nielen z chlebíka, pečiva a cestovín, ale aj z vymodelovaného pečiva.

	Zhrnutie
	Naučili sme sa z čoho sa vyrábajú pekárenské výrobky. Prakticky sme si vyskúšali výrobu pletenky.

	Prílohy
	Fotografia vymodelovaného pečiva.

